Små løpebiller, kroppsformen forholdsvis slank og oftest litt flat, overflaten oftest blank, fargen varierer fra brunrød til svart, dekkvingene ofte med lysere tegninger. Fasettøynene er gjerne forholdsvis store. Dekkvingene mangler eller har lite utviklede punktstriper. Som hos flere andre slekter av skyggeløpere er det ytterste ledden på maksillarpalpene redusert til en liten tapp.